CELEX: 62018TN0721
Language: et
Date: 2018-12-07 00:00:00
Title: Kohtuasi T-721/18: 7. detsembril 2018 esitatud hagi – Apostolopoulou ja Apostolopoulou-Chrysanthaki versus komisjon

11.2.2019   
            
            
               ET
            
            
               Euroopa Liidu Teataja
            
            
               C 54/27
            
         
      7. detsembril 2018 esitatud hagi – Apostolopoulou ja Apostolopoulou-Chrysanthaki versus komisjon
      (Kohtuasi T-721/18)
      (2019/C 54/41)
      Kohtumenetluse keel: kreeka
      
         Pooled
      
      
         Hagejad: Zoi Apostolopoulou (Ateena, Kreeka), Anastasia Apostolopoulou-Chrysanthaki (Ateena, Kreeka) (esindaja: advokaat D. Gkouskos)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  rahuldada hagi ja mõista kostjatelt solidaarselt iga hageja kasuks välja 500 000 eurot, mille osade suurust on hagiavalduses üksikasjalikult selgitatud;
               
            
                  —
               
               
                  kohustada kostjaid edaspidi hoiduma hagejate isikuõiguste mis tahes rikkumisest;
               
            
                  —
               
               
                  kohustada esimest kostjat taastama hagejate au ja maine, esitades avalduse Efeteio Athinonile (Ateena apellatsioonikohus), kus on pooleli hagejate 11. septembri 2017. aasta kaebuse lahendamine kohtuasjas, mis on registreeritud üldnumbriga 572461/2017 ja erinumbriga 1898/2017 ning milles esimene kostja on teinud hagejate kohta ebaõigeid ja solvavaid avaldusi;
               
            
                  —
               
               
                  mõista kõik kohtukulud välja kostjatelt.
               
            
         Väited ja peamised argumendid
      
      Käesolev hagi on esitatud Euroopa Komisjoni ja Euroopa Liidu vastu. Kuna viimati nimetatud kostjat esindab Euroopa Kohtus alati see institutsioon, kelle õigusakt või tegevus on vaidlustatud, tuleb komisjoni pidada ainsaks kostjaks käesolevas kohtuasjas.
      Hagi põhjenduseks esitavad hagejad neli väidet.
      
                  1.
               
               
                  Esimese väite kohaselt on rikutud hagejate inimväärikust ja isikuõigusi, kuna komisjon tegi Monomeles Protodikeio Athinonis (Ateena esimese astme kohus ainuisikulises koosseisus) laimavaid avaldusi, samuti on rikutud hea halduse põhimõtet eesmärgiga pöörata täitmisele nõuded hagejate vastu.
               
            
                  2.
               
               
                  Teise väite kohaselt on rikutud seaduslikkuse, hea usu ja õiguspärase ootuse põhimõtteid, kuna komisjon väidab, et hagejad kui kaasosanikud on vastutavad ja et äriühingul ei olnud juriidilise isiku õigusi, kuigi komisjon oli mitme lepingu osapoolena teadlik, et Kreeka õiguse ja äriühingu põhikirja alusel hagejad ei vastuta äriühingu kohustuste eest isiklikult.
               
            
                  3.
               
               
                  Kolmanda väite kohaselt on rikutud õigust tõhusale õiguskaitsevahendile ja õiglasele kohtulikule arutamisele, kuna hagejad ei osalenud menetlustes, mille tulemusena täitedokumendid välja anti.
               
            
                  4.
               
               
                  Neljanda väite kohaselt on täitemenetlust hagejate suhtes ebaõiglaselt ja ebaseaduslikult kiirendatud.